與崔子向泛舟自招橘經箬裡宿天居寺…聯一十六韻以寄之
晴日春態深，寄遊恣所適。——皎然寧妨花木亂，轉學心耳寂。——崔子向取性憐鶴高，謀閑任山僻。——皎然倚舷息空曲，舍履行淺磧。——崔子向渚箬入裡逢，野梅到村摘。——皎然碑殘飛雉嶺，井翳潛龍宅。——崔子向壞寺鄰壽陵，古壇留劫石。——皎然穿階筍節露，拂瓦松梢碧。——崔子向天界細雲還，牆陰雜英積。——皎然懸燈寄前焰，遙月升圓魄。——崔子向何意清夜期，坐為高峰隔。——皎然茗園可交袂，藤澗好停錫。——崔子向微雨聽濕巾，迸流從點席。——皎然戲猿隔枝透，驚鹿逢人躑。——崔子向睹物賞已奇，感時思彌極。——皎然芳菲如馳箭，望望共君惜。——崔子向